CELEX: 
Language: ro
Date: 2019-04-03 00:00:00
Title: REGULAMENTUL (UE) …/… AL COMISIEI de modificare a anexei IV la Regulamentul (CE) nr. 661/2009 al Parlamentului European și al Consiliului și a anexelor I, III și IV la Directiva 2007/46/CE a Parlamentului European și a Consiliului în ceea ce privește actualizarea trimiterilor la anumite regulamente ale Comisiei Economice pentru Europa a Organizației Națiunilor Unite privind omologarea de tip a autovehiculelor și includerea acestora

EXPUNERE DE MOTIVE
            
            
               1.CONTEXT
            
            
               •Motivele și obiectivele 
            
            
               
                  Regulamentul (CE) nr. 661/2009 privind siguranța generală a autovehiculelor (GSR)
                     1
                   a abrogat un număr mare de directive CE și le-a înlocuit cu standardele internaționale existente în cadrul Organizației Națiunilor Unite. Comisia Economică pentru Europa a Organizației Națiunilor Unite (CEE-ONU) elaborează cerințe armonizate (regulamentele ONU), menite să înlăture barierele tehnice din calea comerțului cu autovehicule între părțile contractante la Acordul revizuit din 1958 și să asigure că astfel de vehicule oferă un nivel ridicat de siguranță și de protecție a mediului. Aceste regulamente ONU sunt actualizate periodic pentru a se ține seama de progresele tehnice. 
               
               
                  Directiva-cadru 2007/46/CE
                     2
                   stabilește cerințele armonizate de siguranță și de mediu pe care trebuie să le îndeplinească autovehiculele înainte de introducerea lor pe piața internă, facilitând astfel libera circulație a vehiculelor. Această directivă încorporează regulamentele ONU în sistemul de omologare CE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării CE de tip.
               
               
                  Având în vedere că anexele la GSR și directiva-cadru conțin trimiteri statice la regulamente ONU, listele conținute de acestea trebuie să fie modificate în mod regulat pentru a reflecta noile serii de amendamente la regulamentele ONU existente și noile regulamente ONU respectate de Uniune, care sunt ulterior traduse în toate limbile UE și publicate în Jurnalul Oficial. 
               
            
            
               Acesta este cel de-al 5-lea ciclu de amendamente la GSR de la adoptarea sa în 2009, cele precedente datând din 2011
                  3
               , 2012
                  4
               , 2015
                  5
                și 2016
                  6
               .
            
            
               •Coerența cu dispozițiile existente în domeniul de politică
            
            
               Prezentul regulament completează și este pe deplin în conformitate cu obiectivele Uniunii privind politica în domeniul pieței interne în ceea ce privește industria automobilelor.
            
            
               În ianuarie 2016, Comisia a prezentat o propunere de regulament al Parlamentului European și al Consiliului privind omologarea și supravegherea pieței autovehiculelor
                  7
               , care a fost recent adoptată de legiuitori. Prezenta decizie va abroga directiva-cadru aflată în vigoare cu efect de la 1 septembrie 2020. 
            
            
               În mai 2018, Comisia Europeană a adoptat, de asemenea, o propunere de revizuire a Regulamentului privind siguranța generală
                  8
               , care este menit să abroge și să înlocuiască Regulamentul (CE) nr. 661/2009, de îndată ce este adoptat de legiuitori și aplicat. 
            
            
               În pofida acestor evoluții ale cadrului legislativ, anexele la actele de reglementare aplicabile în prezent trebuie să fie actualizate periodic în continuare pentru a se ține seama de progresul tehnic, până când noile regulamente intră în vigoare. 
            
            
               •Coerența cu alte domenii de politică ale Uniunii
            
            
               
                  Sistemul Comisiei Economice pentru Europa a Națiunilor Unite (CEE-ONU) este corelat cu politica Uniunii în materie de competitivitate, asupra căreia această inițiativă are un impact pozitiv. Prezentul regulament este coerent și cu politicile Uniunii în domeniul transportului și energiei, care sunt luate în considerare în mod corespunzător în procesul de elaborare și adoptare a regulamentelor care intră sub incidența Acordului din 1958. 
               
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               
                  Temeiul juridic al prezentului regulament îl constituie articolul 39 alineatul (2) din Directiva 2007/46/CE a Parlamentului European și a Consiliului și articolul 14 alineatul (1) literele (a) și (f) din Regulamentul (CE) nr. 661/2009 al Parlamentului European și al Consiliului, care prevăd pentru Comisie un mandat de adoptare a măsurilor de punere în aplicare pentru actualizarea anexelor respective la cele două acte în vederea adaptării acestora la progresele tehnice.
               
            
            
               •Subsidiaritate (în cazul competențelor neexclusive) 
            
            
               
                  Includerea regulamentelor ONU și a amendamentelor acestora în sistemul Uniunii pentru omologarea CE de tip a autovehiculelor poate fi realizată numai de către Uniunea Europeană. Prin aceasta se previne nu numai fragmentarea pieței interne, ci se asigură, de asemenea, standarde uniforme în materie de sănătate și de siguranță în întreaga Uniune. Prin urmare, prezentul Regulament al Comisiei respectă principiul subsidiarității.
               
            
         
         
            
               •Proporționalitate
            
            
               
                  Acesta este un act de natură tehnică necesar pentru punerea în aplicare periodică a GSR și a Directivei-cadru prin adaptarea continuă a acestora la progresul tehnic. El respectă principiul proporționalității, deoarece nu depășește ceea ce este necesar în vederea atingerii obiectivelor de a garanta buna funcționare a pieței interne și de a oferi, totodată, un nivel înalt de protecție și de siguranță publică. 
               
            
            
               •Alegerea instrumentului
            
            
               
                  Prezentul act juridic modifică un regulament, așadar instrumentul ales este, de asemenea, un regulament. 
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex post/verificări ale adecvării legislației existente
            
            
               
                  Nu se aplică. 
               
            
            
               •Consultări cu părțile interesate
            
            
               Nu se aplică. 
            
            
               •Obținerea și utilizarea expertizei
            
            
               Expertiza externă nu este pertinentă în cazul prezentului regulament. Cu toate acestea, ea este supusă unui vot pozitiv din partea Comitetului tehnic pentru autovehicule.
            
            
               •Evaluarea impactului
            
            
               
                  Prezentul regulament nu poate face obiectul unei evaluări a impactului, deoarece nu sunt posibile opțiuni de politică alternative.
               
            
            
               •Adecvarea reglementărilor și simplificarea
            
            
               
                  Prezentul regulament nu ar trebui să aibă consecințe negative în ceea ce privește creșterea sarcinii de reglementare pentru întreprinderile de automobile din UE, inclusiv pentru IMM-uri, deoarece nu face decât să actualizeze trimiterile la standardele internaționale acoperite deja de cadrul legislativ pentru omologarea vehiculelor. În plus, acceptarea reglementărilor în domeniul vehiculelor armonizate la nivel internațional de către partenerii comerciali ai UE este recunoscută ca având un impact deosebit de pozitiv asupra competitivității industriei autovehiculelor din UE și asupra comerțului internațional.
               
            
            
               •Drepturile fundamentale
            
            
               
                  Această măsură nu are consecințe asupra protecției drepturilor fundamentale.
               
            
            
               4.IMPLICAȚII BUGETARE
            
            
               
                  Prezenta inițiativă nu are implicații bugetare.
               
            
            
               5.ALTE ELEMENTE
            
         
         
            
               •Planuri de punere în aplicare și măsuri de monitorizare, evaluare și raportare
            
            
               Nu se aplică.
            
            
               •Documente explicative (pentru directive)
            
            
               
                  Nu se aplică.
               
            
            
               •Explicarea detaliată a dispozițiilor specifice ale actului juridic
            
            
               
                  Prezentul regulament introduce următoarele modificări:
               
               
                  - trimiteri actualizate la noua serie de amendamente la Regulamentele ONU nr. 10, 16, 34, 39, 44, 48, 58, 67, 79, 94, 100, 107, 117, 119, 123, 125, și 128, care se vor aplica în mod obligatoriu în Uniune (anexa IV, GSR);
               
               
                  - trimiterile la Regulamentele ONU nr. 140 (controlul stabilității) și nr. 141 (sisteme de monitorizare a presiunii în pneuri) se adaugă pe lista de cerințe obligatorii (anexa IV la GSR);
               
               
                  - la articolul 3 se clarifică faptul că cerințele Regulamentelor ONU nr. 140 și nr. 141 devin aplicabile de la data intrării în vigoare a prezentului regulament de modificare numai pentru tipurile noi de vehicule în ceea ce privește sistemele lor de control electronic al stabilității și de monitorizare a presiunii în pneuri (în UNECE, cerințele respective sunt deja aplicabile începând cu 1 septembrie 2018; 
               
               
                  - un nou punct privind sistemul de avertizare acustică pentru vehicule (AVAS), omologat de tip în conformitate cu Regulamentul (UE) nr. 540/2014 sau cu Regulamentul CEE-ONU nr. 138, se adaugă la lista de informații în scopul omologării CE de tip și la fișa de informații (anexa I și secțiunea A din partea I din anexa III la DC);
               
               
                  - cerințele care se aplică în scopul omologării CE de tip a vehiculelor sunt completate cu o trimitere la Regulamentul ONU nr. 0 privind dispozițiile uniforme referitor la omologarea internațională de tip a vehiculului complet (anexa IV la GSR și partea II din anexa IV la DC);
               
               
                  - un tabel actualizat cu cerințe alternative în scopul omologării CE de tip a vehiculelor, inclusiv o trimitere la noul Regulament ONU nr. 139 privind asistența la frânare (partea II din anexa IV la decizia-cadru).
               
            
            
               REGULAMENTUL (UE) …/… AL COMISIEI
            
            
               din 3.4.2019
            
            
               de modificare a anexei IV la Regulamentul (CE) nr. 661/2009 al Parlamentului European și al Consiliului și a anexelor I, III și IV la Directiva 2007/46/CE a Parlamentului European și a Consiliului în ceea ce privește actualizarea trimiterilor la anumite regulamente ale Comisiei Economice pentru Europa a Organizației Națiunilor Unite privind omologarea de tip a autovehiculelor și includerea acestora 
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (directiva-cadru)
                  9
               , în special articolul 39 alineatul (2), 
            
            
               având în vedere Regulamentul (CE) nr. 661/2009 al Parlamentului European și al Consiliului din 13 iulie 2009 privind cerințele de omologare de tip pentru siguranța generală a autovehiculelor, a remorcilor acestora, precum și a sistemelor, componentelor și unităților tehnice separate care le sunt destinate
                  10
               , în special articolul 14 alineatul (1) literele (a) și (f),
            
         
         
            
               întrucât:
            
            
               (1)Anexa IV la Directiva 2007/46/CE stabilește lista cerințelor în scopul omologării CE de tip a autovehiculelor. Aceste cerințe includ legislația Uniunii și, în anumite cazuri, regulamentele ONU adoptate în cadrul Comisiei Economice a Organizației Națiunilor Unite pentru Europa, care se aplică fie în mod obligatoriu, fie ca alternativă la cerințele Uniunii. 
            
            
               (2)Anexa IV la Regulamentul (CE) nr. 661/2009 stabilește lista regulamentelor ONU care se aplică în mod obligatoriu în contextul siguranței vehiculelor în general.
            
            
               (3)Lista cerințelor aplicabile în scopul omologării CE de tip în anexa IV din Directiva 2007/46/CE și lista regulamentelor ONU care se aplică în mod obligatoriu, cuprinsă în anexa IV la Regulamentul (CE) nr. 661/2009, sunt actualizate în mod frecvent pentru a reflecta aplicarea la nivelul UE a noilor cerințe din respectivele regulamente ONU.
            
            
               (4)Regulamentul ONU nr. 0 privind omologarea internațională de tip a vehiculului complet
                  11
                a fost adoptat recent în cadrul Comisiei Economice pentru Europa a Națiunilor Unite, în vederea reducerii barierelor în calea comerțului dintre părțile contractante care aplică regulamentul ONU respectiv, printre care se numără Uniunea și statele sale membre, precum și în vederea oferirii unui nivel ridicat de certitudine producătorilor de vehicule care doresc recunoașterea omologărilor lor de tip de către părțile contractante respective. 
            
            
               (5)Este oportun să se actualizeze listele de cerințe care se aplică în scopul omologării CE de tip a vehiculelor incluse în anexa IV la Directiva 2007/46/CE, precum și lista de regulamente ONU care se aplică în mod obligatoriu, prevăzută în anexa IV la Regulamentul (CE) nr. 661/2009, pentru a ține seama de modificările introduse prin Regulamentul ONU nr. 0.
            
            
               (6)Tabelul din PARTEA II din Anexa IV la Directiva 2007/46/CE nu mai este de actualitate. Din acest motiv, este necesară actualizarea listei regulamentelor ONU ale căror cerințe sunt considerate ca fiind echivalente cu cerințele Uniunii în scopul omologării CE de tip.
            
            
               (7)De asemenea, este necesar să se actualizeze lista de informații pentru omologarea CE de tip a vehiculelor cuprinse în anexa I și fișa de informații din secțiunea A partea I a anexei III la Directiva 2007/46/CE cu trimiteri la sistemul de avertizare acustică al vehiculului care urmează să fie omologat în conformitate cu dispozițiile din Regulamentul (UE) nr. 540/2014 al Parlamentului European și al Consiliului
                  12
                sau din Regulamentul ONU nr. 138
                  13
               .
            
            
               (8)Începând cu 1 septembrie 2018, noile regulamente ONU nr. 140
                  14
                și 141
                  15
                au devenit aplicabile. Producătorilor ar trebui să li se acorde suficient timp pentru a-și adapta vehiculele la noile cerințe. Prin urmare, ar trebui să se clarifice faptul că, în scopul omologării CE de tip, respectivele cerințe se aplică numai noilor tipuri de vehicule în ceea ce privește sistemele electronice de control al stabilității și de monitorizare a presiunii în pneuri.
            
            
               (9)Măsurile prevăzute în prezentul regulament sunt conforme cu avizul Comitetului tehnic pentru autovehicule,
            
            
               ADOPTĂ PREZENTUL REGULAMENT:
            
            
               Articolul 1
            
            
               Anexa IV la Regulamentul (CE) nr. 661/2009 se modifică în conformitate cu anexa I la prezentul regulament.
            
            
               Articolul 2
            
            
               Anexele I, III și IV la Directiva 2007/46/CE se modifică în conformitate cu anexa II la prezentul regulament.
            
            
               Articolul 3
            
            
               1. Cu efect de la [OP: Vă rugăm să introduceți data intrării în vigoare a prezentului regulament], în scopul omologării CE de tip a noilor tipuri de vehicule în ceea ce privește sistemele electronice de control al stabilității, statele membre acceptă doar omologările acordate în conformitate cu Regulamentul ONU nr. 140.
            
            
               2. Cu efect de la [OP: Vă rugăm să introduceți data intrării în vigoare a prezentului regulament], în scopul omologării CE de tip a noilor tipuri de vehicule în ceea ce privește sistemele de control a presiunii în pneuri, statele membre acceptă doar omologările acordate în conformitate cu Regulamentul ONU nr. 141.
            
            
               Articolul 4
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
         
         
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 3.4.2019
            
            
               
                     Pentru Comisie
               
               
                     Preşedintele
                     Jean-Claude JUNCKER
               
               
            
         
         
            
                  
                     (1)
                  
                        JO L 200, 31.7.2009, p. 1.
               
               
                  
                     (2)
                  
                        JO L 263, 9.10.2007, p. 1.
               
               
                  
                     (3)
                  
                        JO L 108, 28.4.2011, p. 13.
               
               
                  
                     (4)
                  
                        JO L 160, 21.6.2012, p. 8.
               
               
                  
                     (5)
                  
                        JO L 28, 4.2.2015, p. 3.
               
               
                  
                     (6)
                  
                        JO L 165, 23.6.2015, p. 1.
               
               
                  
                     (7)
                  
                        COM(2016) 31.
               
               
                  
                     (8)
                  
                        COM(2018) 286.
               
               
                  
                     (9)
                  
                        JO L 263, 9.10.2007, p. 1.
               
               
                  
                     (10)
                  
                        JO L 200, 31.7.2009, p. 1.
               
               
                  
                     (11)
                  
                        JO L 135, 31.5.2018, p. 1.
               
               
                  
                     (12)
                  
                        Regulamentul (UE) nr. 540/2014 al Parlamentului European și al Consiliului din 16 aprilie 2014 privind nivelul sonor al autovehiculelor și al amortizoarelor de zgomot de înlocuire, de modificare a Directivei 2007/46/CE și de abrogare a Directivei 70/157/CEE (JO L 158, 27.5.2014, p. 131).
               
               
                  
                     (13)
                  
                        JO L 9, 13.1.2017, p. 33.
               
               
                  
                     (14)
                  
                        JO L 269, 26.10.2018, p. 17.
               
               
                  
                     (15)
                  
                        JO L 269, 26.10.2018, p. 36.
               
            
      
    ---documentbreak--- 
      
         
         
            
               ANEXA I
            
            
            
               Anexa IV la Regulamentul (CE) nr. 661/2009 se modifică după cum urmează:
            
            
               (1)Tabelul se modifică după cum urmează:
            
            
               (a) rândul privind Regulamentul nr. 10 se înlocuiește cu următorul text:
            
            
                     
                        „10
                     
                  
                  
                     
                        Compatibilitate electromagnetică 
                     
                  
                  
                     
                        Suplimentul 1 la seria 05 de amendamente
                     
                  
                  
                     
                        JO L 41, 17.2.2017, p. 1
                     
                  
                  
                     
                        M, N, O”;
                     
                  
               
               (b) rândul privind Regulamentul nr. 16 se înlocuiește cu următorul text:
            
            
                     
                        „16
                     
                  
                  
                     
                        Centuri de siguranță, sisteme de fixare, sisteme de fixare pentru copii și sisteme ISOFIX de fixare pentru copii
                     
                  
                  
                     
                        Suplimentul 2 la seria 07 de amendamente
                     
                  
                  
                     
                        JO L 109, 27.4.2018, p. 1
                     
                  
                  
                     
                        M, N (d)”;
                     
                  
               
               (c) rândul privind Regulamentul nr. 34 se înlocuiește cu următorul text:
            
            
                     
                        „34
                     
                  
                  
                     
                        Prevenirea riscurilor de incendiu (rezervoare pentru combustibil lichid)
                     
                  
                  
                     
                        Suplimentul 1 la seria 03 de amendamente
                     
                  
                  
                     
                        JO L 231, 26.8.2016, p. 41
                     
                  
                  
                     
                        M, N, O (e)”;
                     
                  
               
               (d) rândul privind Regulamentul nr. 39 se înlocuiește cu următorul text:
            
            
                     
                        „39
                     
                  
                  
                     
                        Vitezometrul, inclusiv instalarea acestuia
                     
                  
                  
                     
                        Suplimentul 1 la seria 01 de amendamente
                     
                  
                  
                     
                        JO L 302, 28.11.2018, p. 106
                     
                  
                  
                     
                        M, N”;
                     
                  
               
               (e) rândul privind Regulamentul nr. 44 se înlocuiește cu următorul text:
            
            
                     
                        „44
                     
                  
                  
                     
                        Dispozitive de fixare pentru copiii pasageri ai autovehiculelor („sistem de fixare pentru copii”) 
                     
                  
                  
                     
                        Suplimentul 10 la seria 04 de amendamente
                     
                  
                  
                     
                        JO L 265, 30.9.2016, p. 1
                     
                  
                  
                     
                        M, N (h)”;
                     
                  
               
               (f) rândul privind Regulamentul nr. 48 se înlocuiește cu următorul text:
            
            
                     
                        „48
                     
                  
                  
                     
                        Instalarea dispozitivelor de iluminat și de semnalizare luminoasă pe autovehicule
                     
                  
                  
                     
                        Suplimentul 10 la seria 06 de amendamente
                     
                  
                  
                     
                        JO L 14, 16.1.2019, p. 42
                     
                  
                  
                     
                        M, N, O”;
                     
                  
               
               (g) rândul privind Regulamentul nr. 58 se înlocuiește cu următorul text:
            
            
                     
                        „58
                     
                  
                  
                     
                        Dispozitive de protecție antiîmpănare spate (DPAS) și instalarea acestora; Protecția antiîmpănare spate (PAS)
                     
                  
                  
                     
                        Seria 03 de amendamente
                     
                     
                  
                  
                     
                        JO L 49, 20.2.2019, p. 1
                     
                  
                  
                     
                        M, N, O”;
                     
                  
               
               (h) rândul privind Regulamentul nr. 67 se înlocuiește cu următorul text:
            
         
         
            
                     
                        „67
                     
                  
                  
                     
                        Autovehicule care utilizează gaz petrolier lichefiat în sistemul de propulsie 
                     
                  
                  
                     
                        Suplimentul 14 la seria 01 de amendamente
                     
                  
                  
                     
                        JO L 285, 20.10.2016, p. 1
                     
                  
                  
                     
                        M, N”;
                     
                  
               
               (i) rândul privind Regulamentul nr. 79 se înlocuiește cu următorul text:
            
            
                     
                        „79
                     
                  
                  
                     
                        Echipament de direcție
                     
                  
                  
                     
                        Seria 03 de amendamente
                     
                  
                  
                     
                        JO L 318, 14.12.2018, p. 1
                     
                  
                  
                     
                        M, N, O”;
                     
                  
               
               (j) rândul privind Regulamentul nr. 94 se înlocuiește cu următorul text:
            
            
                     
                        „94
                     
                  
                  
                     
                        Protecția ocupanților în caz de coliziune frontală
                     
                  
                  
                     
                        Seria 03 de amendamente
                     
                  
                  
                     
                        JO L 35, 8.2.2018, p. 1
                     
                  
                  
                     
                        M1”;
                     
                  
               
               (k) rândul privind Regulamentul nr. 100 se înlocuiește cu următorul text:
            
            
                     
                        „100
                     
                  
                  
                     
                        Siguranța din punct de vedere electric
                     
                  
                  
                     
                        Suplimentul 3 la seria 02 de amendamente
                     
                  
                  
                     
                        JO L 302, 28.11.2018, p. 114
                     
                  
                  
                     
                        M, N”;
                     
                  
               
               (l) rândul privind Regulamentul nr. 107 se înlocuiește cu următorul text:
            
            
                     
                        „107
                     
                  
                  
                     
                        Vehicule din categoriile M2 și M3 
                     
                  
                  
                     
                        Suplimentul 1 la seria 07 de amendamente 
                     
                  
                  
                     
                        JO L 52,23.2.2018, p.1
                     
                  
                  
                     
                        M2, M3”;
                     
                  
               
               (m) rândul privind Regulamentul nr. 117 se înlocuiește cu următorul text:
            
            
                     
                        „117
                     
                  
                  
                     
                        Pneuri, în ceea ce privește emisiile sonore la rulare, aderența pe suprafețe umede și rezistența la rulare (clasele C1, C2 și C3)
                     
                  
                  
                     
                        Suplimentul 8 la seria 02 de amendamente
                     
                  
                  
                     
                        JO L 218, 12.8.2016, p. 1
                     
                  
                  
                     
                        M, N, O”;
                     
                  
               
               (n) rândul privind Regulamentul nr. 119 se înlocuiește cu următorul text:
            
            
                     
                        „119
                     
                  
                  
                     
                        Lămpi de viraj
                     
                  
                  
                     
                        Suplimentul 3 la seria 01 de amendamente
                     
                  
                  
                     
                        JO L 89, 25.3.2014, p. 101
                     
                  
                  
                     
                        M, N (h)”;
                     
                  
               
               (o) rândul privind Regulamentul nr. 123 se înlocuiește cu următorul text:
            
            
                     
                        „123
                     
                  
                  
                     
                        Sistem de iluminare față adaptiv (SFA)
                     
                  
                  
                     
                        Suplimentul 9 la seria 01 de amendamente
                     
                  
                  
                     
                        JO L 49, 20.2.2019, p. 24
                     
                  
                  
                     
                        M, N (h)”;
                     
                  
               
               (p) rândul privind Regulamentul nr. 125 se înlocuiește cu următorul text:
            
            
                     
                        „125
                     
                  
                  
                     
                        Câmpul de vizibilitate spre înainte 
                     
                  
                  
                     
                        Suplimentul 1 la seria 01 de amendamente
                     
                  
                  
                     
                        JO L 20, 25.1.2018, p. 16
                     
                  
                  
                     
                        M1”;
                     
                  
               
               (q) rândul privind Regulamentul nr. 128 se înlocuiește cu următorul text:
            
            
                     
                        „128
                     
                  
                  
                     
                        Surse de lumină cu diode electroluminiscente (LED)
                     
                  
                  
                     
                        Suplimentul 6 la versiunea originală a regulamentului
                     
                  
                  
                     
                        JO L 320, 17.12.2018, p. 63
                     
                  
                  
                     
                        M, N, O”; 
                     
                  
               
               (r) se adaugă următoarele rânduri noi:
            
         
         
            
                     
                        „140
                     
                  
                  
                     
                        Controlul stabilității
                     
                  
                  
                     
                        Suplimentul 2 la versiunea originală a regulamentului
                     
                  
                  
                     
                        JO L 269, 26.10.2018, p. 17
                     
                  
                  
                     
                        M1, N1
                     
                  
               
                     
                        141
                     
                  
                  
                     
                        Sisteme de monitorizare a presiunii în pneuri (TPMS)
                     
                  
                  
                     
                        Versiunea originală a regulamentului
                     
                  
                  
                     
                        JO L 269, 26.10.2018, p. 36
                     
                  
                  
                     
                        M1, N1(i)”;
                     
                  
               
            
               (2)nota (b) la tabel se înlocuiește cu următorul text:
            
            
               „(b) Este obligatorie echiparea cu un sistem electronic de control al stabilității, în conformitate cu articolul 12 alineatele (1) și (2) din Regulamentul (CE) nr. 661/2009.”
            
            
               (3)nota (c) la tabel se înlocuiește cu următorul text:
            
            
               „(c) Este obligatorie echiparea cu un sistem electronic de control al stabilității, în conformitate cu articolul 12 alineatele (1) și (2) din Regulamentul (CE) nr. 661/2009.”
            
            
               (4)nota (f) la tabel se înlocuiește cu următorul text:
            
            
               „(f) În cazul în care producătorul vehiculului declară că un vehicul este adecvat pentru remorcarea de încărcături (punctul 2.11.5 din anexa I la Directiva 2007/46/CE) și orice componentă a unui dispozitiv adecvat de cuplare mecanică, fie că este montată sau nu pe tipul de autovehicul, ar putea obstrucționa (parțial) orice componentă de iluminat și/sau spațiul de montare și fixare a plăcii de înmatriculare spate, se aplică următoarele dispoziții:
            
            
               -în instrucțiunile de utilizare ale autovehiculului (de exemplu, manualul proprietarului, manualul vehiculului) se specifică în mod clar faptul că instalarea unui dispozitiv de cuplare mecanică care nu poate fi ușor îndepărtat sau repoziționat nu este permisă;
            
            
               -în instrucțiuni se specifică, de asemenea, în mod clar faptul că, atunci când este montat, dispozitivul de cuplare mecanică trebuie întotdeauna să fie îndepărtat sau repoziționat atunci când nu este utilizat; precum și
            
            
               -în cazul unei omologări de tip a unui sistem de vehicul în conformitate cu Regulamentul ONU nr. 55, trebuie să se garanteze că dispozițiile cu privire la îndepărtarea, repoziționarea și/sau amplasarea alternativă sunt pe deplin respectate în ceea ce privește instalația de iluminat și spațiul destinat montării și fixării plăcii de înmatriculare spate.”
            
            
               (5)nota următoare (h) se adaugă tabelului:
            
            
               „(h) O omologare internațională universală de tip a întregului vehicul eliberată în conformitate cu Regulamentul ONU nr. 0(*), care include omologarea de tip în conformitate cu regulamentele ONU respective din tabel care fac trimitere la prezenta notă, se consideră echivalentă cu o omologare CE de tip acordată în temeiul prezentului regulament.”
            
            
               (6)nota următoare (i) se adaugă tabelului:
            
            
               „(i) Este obligatorie echiparea vehiculelor M1 cu un sistem de monitorizare a presiunii în pneuri, în conformitate cu articolul 9 alineatul (2) din Regulamentul (CE) nr. 661/2009. Regulamentul ONU nr. 141 se aplică omologării vehiculelor din categoria M1 până la o masă maximă de 3 500 kg. Regulamentul ONU nr. 141 se poate aplica pe bază voluntară în vederea omologării vehiculelor din categoria N1 care nu sunt prevăzute cu roți duble pe o axă”. 
            
            
               _______
            
            
                (*) JO L 135, 31.5.2018, p. 1.”.
            
            
               ANEXA II
            
            
            
               Directiva 2007/46/CE se modifică după cum urmează:
            
         
         
            
               (1)în anexa I se introduc următoarele noi puncte 12.9., 12.9.1. și 12.9.2.:
            
            
               „12.9 Sistemul de avertizare acustică al vehiculului (AVAS)
            
            
               12.9.1. Numărul omologării de tip a unui tip de vehicul cu privire la emisiile sale sonore în conformitate cu Regulamentul CEE-ONU nr. 138 (JO L 9, 13.1.2017, p.33).
            
            
               12.9.2. Trimiterea completă la rezultatele încercărilor privind nivelurile emisiilor sonore ale sistemului AVAS, măsurate în conformitate cu Regulamentul (UE) nr. 540/2014 al Parlamentului European și al Consiliului**.
            
            
               _______________
            
            
               **
                     Regulamentul (UE) nr. 540/2014 al Parlamentului European și al Consiliului din 16 aprilie 2014 privind nivelul sonor al autovehiculelor și al amortizoarelor de zgomot de înlocuire, de modificare a Directivei 2007/46/CE și de abrogare a Directivei 70/157/CEE (JO L 158, 27.5.2014, p. 131).”;
            
            
               (2)în anexa III, în secțiunea A din partea I, se introduc următoarele noi puncte 12.9., 12.9.1. și 12.9.2.:
            
            
               „12.9. Sistemul de avertizare acustică al vehiculului (AVAS)
            
            
               12.9.1. Numărul omologării de tip a unui tip de vehicul cu privire la emisiile sale sonore în conformitate cu Regulamentul ONU nr. 138 (JO L 9, 13.1.2017, p.33).
            
            
               12.9.2. Trimiterea completă la rezultatele încercărilor privind nivelurile emisiilor sonore ale sistemului AVAS, măsurate în conformitate cu Regulamentul (UE) nr. 540/2014.”;
            
            
               (3)în anexa IV, PARTEA II se modifică după cum urmează:
            
            
               (a)primul alineat de sub titlu se înlocuiește cu următorul text:
            
            
               „Atunci când se face trimitere la o directivă separată ori la un regulament separat în tabelul din partea I, o omologare internațională universală de tip a unui vehicul complet emisă în conformitate cu Regulamentul ONU nr. 0 (***) care include o omologare de tip acordată în temeiul regulamentului relevant dintre următoarele regulamente ONU sau o omologare acordată în temeiul următoarelor regulamente ONU la care Uniunea a aderat în calitate de parte contractantă la Acordul din 1958 revizuit al Comisiei Economice pentru Europa a Națiunilor Unite, în conformitate cu Decizia 97/836/CE a Consiliului(****) sau cu deciziile ulterioare ale Consiliului, conform articolului 3 alineatul (3) din decizia menționată, se consideră echivalentă cu o omologare CE de tip acordată în temeiul directivei sau regulamentului separat relevant.
            
            
               ________
            
            
               (***) JO L 135, 31.5.2018, p. 1.
            
            
               (****) JO L 346, 17.12.1997, p. 78.”;
            
            
               (b)tabelul se înlocuiește cu următorul tabel:
            
            
            
                     
                  
                  
                     
                        „Obiect
                     
                  
                  
                     
                        Regulamentele ONU
                     
                  
                  
                     
                        Seria de amendamente
                     
                  
               
                     
                        1
                        
                           (a)
                        
                     
                  
                  
                     
                        Nivelul de zgomot admis
                     
                  
                  
                     
                        51
                           59
                     
                  
                  
                     
                        02
                     
                     
                        01
                     
                  
               
                     
                        1a
                     
                  
                  
                     
                        Nivelul de zgomot admis (nu acoperă AVAS și amortizoarele de zgomot de schimb)
                     
                  
                  
                     
                        51
                     
                  
                  
                     
                        03
                     
                  
               
                     
                  
                  
                     
                        Sistemul de avertizare acustică al vehiculului (AVAS)
                     
                  
                  
                     
                        138
                     
                  
                  
                     
                        01
                     
                  
               
                     
                  
                  
                     
                        Amortizoare de zgomot de schimb
                     
                  
                  
                     
                        59
                     
                  
                  
                     
                        02
                     
                  
               
                     
                        58
                     
                  
                  
                     
                        Protecția pietonilor (nu acoperă sistemul de asistență la frânare și sistemele de protecție frontală)
                     
                  
                  
                     
                        127
                     
                  
                  
                     
                        00
                     
                  
               
                     
                  
                  
                     
                        Sistem de asistență la frânare
                     
                  
                  
                     
                        139
                     
                  
                  
                     
                        00
                     
                  
               
                     
                        59
                        
                           (b)
                        
                     
                  
                  
                     
                        Potențialul de reciclare
                     
                  
                  
                     
                        133
                     
                  
                  
                     
                        00
                     
                  
               
                     
                        62
                        
                           (c)
                        
                     
                  
                  
                     
                        Sisteme de stocare a hidrogenului
                     
                  
                  
                     
                        134
                     
                  
                  
                     
                        00
                     
                  
               
                     
                        65
                     
                  
                  
                     
                        Sisteme avansate de frânare de urgență
                     
                  
                  
                     
                        131
                     
                  
                  
                     
                        01
                     
                  
               
                     
                        66
                     
                  
                  
                     
                        Sistem de avertizare la trecerea involuntară peste liniile de separare a benzilor de circulație
                     
                  
                  
                     
                        130
                     
                  
                  
                     
                        00
                     
                  
               
               Cerințele privind instalarea conținute într-o directivă separată sau într-un regulament separat se aplică, de asemenea, componentelor și unităților tehnice separate omologate conform regulamentelor ONU.
            
         
         
            
               (a) Numerotarea rubricilor din prezentul tabel face trimitere la numerotarea utilizată în tabelul din partea I. 
            
            
               (b) Se aplică cerințele prevăzute în anexa I la Directiva 2005/64/CE.
            
            
               (c) Omologarea de tip a sistemelor de stocare a hidrogenului și a tuturor dispozitivelor de închidere (fiecare componentă specifică) este obligatorie și nu acoperă calificările materiale ale tuturor componentelor care intră sub incidența articolului 2 alineatul (2) din Regulamentul (CE) nr. 79/2009 al Parlamentului European și al Consiliului.”.